section_heading: Životopis
paragraph_text: Bettini se rodio u Makarskoj. U Zadru je maturirao na gimnaziji generacije 1829./1830.<ref>Gimnazija Vladimira Nazora Zadar - Riječ ravnatelja Popis maturanata, (pristupljeno 15. siječnja 2016.) U Beču i Padovi studirao je medicinu. Napisao je disertaciju o utjecaju glazbe na fiziologiju živih bića i o njezinoj primjeni u liječenju,[http://hrcak.srce.hr/file/157169 Acta Clinica Croatica, vol.51. br.2. srpanj 2012.] Tanja Sušec: Musicotherapia. On Notable Books in Our Medical History, str. 315 Zaposlio se u Zadru gdje je bio općinski liječnik te primarni liječnik bolnice, zatvorski liječnik i sanitarni inspektor. 13. ožujka 1847. napravio je pionirski zahvat na polju anesteziologije u Hrvatskoj ali i u svijetu. Izveo je prvu etersku narkozu u hrvatskoj medicini, niti 5 mjeseci nakon što je ta metoda prvi put primijenjena u svijetu. William Thomas Green Morton u Općoj bolnici Massachusetts u Bostonu prvi je javno demonstrirao uporabu etera za narkozu 16. listopada 1846., dva - tri mjeseca poslije to je napravljeno u Londonu, Parizu i Beču, a u Zadru su kirurzi Cezar Pellegrini-Danieli, Jerolim Definis i Toma Fumegallo, uz pomoć Ivana Krstitelja Bettinija operirali eterskom narkozom osamdesetogodišnju ženu. Unutar pet sljedećih mjeseci epohalni svjetski trend slijedili su Dubrovnik, Split i Sisak.<ref>TZ Grada Zadra O Zadru / Povijesne zanimljivosti. Prva operacija uz etersku narkozu, (pristupljeno 15. siječnja 2016.)<ref>TZ Grada Zadra Skenirana novinska stranica s viješću o prvoj operaciji pod narkozom, (pristupljeno 15. siječnja 2016.) Narkozu je prvo pokusno izveo na psu, a poslije i na zdravom čovjeku. Hrvatski leksikon, I. svezak A-K, Zagreb. 1996., str. 92 Od 1854. boravi u Trstu nakon što je zbog političkih razloga općinsko poglavarstvo u Zadru odbilo njegov reizbor.